open-index/open-wikipedia-markdown huggingface dataset:
Itä–Länsi-ottelu 2002

**Vuoden [[2002]] [[Itä–Länsi-ottelu]]** pelattiin Seinäjoella Seinäjoen pesäpallostadionilla 29.–30. kesäkuuta 2002. Miesten ottelun voitti Lännen joukkue jaksoin 0–2 (2–4, 3–9) ja naisten ottelun voitti Lännen joukkue jaksoin 0–2 (2–3, 0–3). 

## Miehet
Miesten ottelun voitti Lännen joukkue jaksoin 0–2 (2–4, 3–9). Idän joukkueeseen kuuluivat lyöntijärjestyksessä sieppari Jarmo Heikkinen, kolmospolttaja Mikko Kuosmanen, kolmosvahti Jani Komulainen, lukkari Toni Kohonen, kakkospolttaja Jarkko Kokko, kolmoskoppari Tuomas Tervonen, kakkosvahti Pasi Pirinen, kakkoskoppari Olli Lehtola, ykkösvahti Sami Partanen, jokeripelaaja Juha Kalajanniska, jokeripelaaja Janne Monni, jokeripelaaja Jarkko Rautio ja jokeripelaaja Markus Meriläinen. 

Lännen joukkueeseen kuuluivat lyöntijärjestyksessä lukkari Mikko Röppänen, kakkosvahti Teemu Haataja, kolmospolttaja Tommi Murto, kakkospolttaja Pertti Mäkelä, ykkösvahti Jan Hautala, kolmosvahti Timo Rautiainen, kolmoskoppari Marko Hovi, kakkoskoppari Pasi Pohjola, sieppari Marko Rasinkangas, jokeripelaaja Riku Kytösalmi, jokeripelaalaja Petri Raittila, jokeripelaaja Markus Kettunen ja jokeripelaaja Antti Tokkari. Kentän parhaana palkittiin Lännen kakkosvahti Teemu Haataja.

## Naiset
Naisten ottelun voitti Lännen joukkue jaksoin 0–2 (2–3, 0–3). Idän joukkueeseen kuuluivat lyöntijärjestyksessä kolmoskoppari Terhi Laakkonen, kakkosvahti Paula Rautiainen, sieppari Ulla Mäkinen, kakkospolttaja Niina Rinkinen, ykkösvahti Katja Saari, kakkoskoppari Mervi Morgan, kolmosvahti Johanna Vikman, kolmospolttaja Kirsi Annila, lukkari Kaisa Salmela, jokeripelaaja Terhi Rönkä, jokeripelaaja Johanna Rönkkö, jokeripelaaja Miia Ahola ja jokeripelaaja Kati Rantala. 

Lännen joukkueeseen kuuluivat lyöntijärjestyksessä ykkösvahti Sari Siirola, kakkoskoppari Sari Lemponen, kolmospolttaja Jonna Salminen, kakkospolttaja Taru Ylä-Autio, kolmosvahti Niina Mäkiviita, sieppari Leena-Maaria Lamminen, kolmoskoppari Merja Valkama, kakkosvahti Tiia Pöntinen, lukkari Sirpa Pollari, jokeripelaaja Henna Salmela, jokeripelaaja Krista Laurila, jokeripelaaja Maija Haapasalo ja jokeripelaaja Hannamari Laitinen. Kentän parhaana palkittiin Lännen jokeripelaaja Henna Salmela.

## Lähteet
Nørre Søby

**Nørre Søby** on taajama Faaborg-Midtfynin kunnassa Tanskassa. Taajamassa oli 893 asukasta vuoden 2025 alussa.

## Väestökehitys

## Lähteet

## Aiheesta muualla
Prahan kaupunginvirasto

**Prahan kaupunginvirasto** (*Magistrát hlavního města Prahy*) on Tšekin pääkaupunki Prahan julkishallinnosta vastaava virasto. Se suorittaa demokraattisesti valittujen Prahan kaupunginvaltuuston ja kaupunginhallituksen sille antamat tehtävät

## Tehtävät ja koostumus
Prahan kaupunginviraston toiminta keskittyy pääasiassa palvelujen tuottamiseen Prahan asukkaille. Se vastaa kunnallisvaaleilla valitun kaupunginvaltuuston, ja sen valitseman kaupunginhallituksen sille antamien tehtävien suorittamisesta Prahan nauttiman itsenäisen toimivallan puitteissa. Se toimii samalla Prahan sekä kunnallisena (*obecní*) että alueellisena (*krajský*) virastona.

Prahan kaupunginvirasto muodostuu kaupunginhallituksen johtajasta (pormestarista) ja muista työntekijöistä. Sen eri alueista vastaavia perusyksiköitä kutsutaan osastoiksi (*odbor*), jotka on jaettu edelleen pienempiin jaostoihin (*oddělení*).

## Sijainti
Prahan kaupunginviraston päärakennus sijaitsee Praha 1:n kaupunginosassa, Marian aukiolla.

## Lähteet

## Katso myös

* Prahan kaupungin kotisivut
Kiiltoheisi

**Kiiltoheisi** (*Viburnum lentago*) on heisien sukuun kuuluva laji. Se on noin 2-5 metriä korkea ja 3 metriä leveä pensas. Lehdet ovat nahkeita ja kiiltäviä. Ne ovat tummanvihreitä, leveästi soikeita ja tyvestä pyöreitä. Kukat ovat tuoksuvia, väriltään valkoisia ja muodoltaan kellomaisia. Kukinnot ovat huiskiloita. Marjat ovat vahapintaisia ja väriltään sinimustia. Syysväritys on punainertava. Kiiltoheisi menestyy vyöhykkeillä I-IV. Se viihtyy tuoreessa ja ravinteikkaassa maaperässä. Se menestyy sekä varjossa että auringossa.

## Lähteet
Svenska Finlands skolidrottsförbund

**Svenska Finlands skolidrottsförbund** (lyh. **SFSI**) on suomalainen ruotsinkielinen koululiikuntaliitto. Järjestö on perustettu vuonna 1926. SFSI:n kilpailutoiminta on vaihdellut vuosikymmenien aikana. Nykyään mestaruuskilpailuja järjestetään sulkapallossa, koripallossa, jalkapallossa, yleisurheilussa, golfissa, salibandyssa, suunnistuksessa, uinnissa, hiihdossa, laskettelussa ja lentopallossa. Järjestön tunnetuin tapahtuma on *[[Stafettkarnevalen]]*, joka perustettiin vuonna 1961 ja on siitä lähtien saavuttanut ainutlaatuisen aseman maan urheilussa.

## Historia

Keväällä 1903 perustettiin Suomen ruotsinkielisten oppilaitosten urheiluliitto, joka järjesti samana vuonna ensimmäiset kilpailunsa. Toiminta kuitenkin hiipui vuoden kuluessa. IFK Helsingforsin puheenjohtajan Uno Westerholmin aloitteesta lukioiden oppilaat kutsuttiin vuonna 1913 osallistumaan Uudenmaan ruotsalaisten nuorisoseurojen jäsenille tarkoitettuihin yleisurheilukilpailuihin. Kilpailut järjestettiin myös vuosina 1915 ja 1916, mutta vuonna 1917 ne pidettiin vain Helsingin kouluille.

Svenska Finlands idrottsförbund otti vuonna 1918 kilpailujen järjestämisen IFK:lta ja järjesti erilliset kilpailut Helsingissä ja Turussa, minkä jälkeen ne pidettiin vuosina 1919–1925 eri paikkakunnilla. Pääkaupungissa perustettiin vuonna 1920 Helsingin ruotsinkielisten alkeiskoulujen urheiluliitto, ja ajatus koko maan kattavan ruotsinkielisen koulujen urheiluliiton perustamisesta tuli ajankohtaiseksi vuonna 1924.

Helsingin koulumestaruuskilpailujen yhteydessä vuonna 1926 pidettiin *[[Kiffen|Kronohagens idrottsföreningin]]* tiloissa perustava kokous, johon osallistui yksitoista koulua ja jossa päätettiin perustaa Svenska Finlands skolidrottsförbund (SFSI). Yhdistyksen ensimmäiseksi puheenjohtajaksi valittiin Gunnar Åhman. Täten ruotsinkielinen liikunta oli saanut vakaata jalansijaa suomenruotsalaisessa liikuntaliikkeessä.

## Katso myös
* Koululiikuntaliitto

## Lähteet

## Aiheesta muualla
* Järjestön verkkosivusto
Hazebrouck

**Hazebrouck** on kunta Pohjois-Ranskassa Nordin departementissa Hauts-de-Francen alueella. Se sijaitsee noin 40 kilometriä Dunkerquen kaupungista etelään.

Ensimmäinen kirjallinen maininta kaupungista on vuodelta 1122 Flanderin kreivi Kaarle Hyvän aikana. 1500-luvun puolivälissä Espanjan kuningas Filip II, joka oli myös Flanderin hallitsija, rakennutti kaupunkiin kanavan edistääkseen paikallisen tekstiiliteollisuuden kehittymistä. 1800-luvulla rautatien rakentaminen vahvisti kaupungin merkitystä, mutta teki siitä samalla hyökkäysten kohteen maailmansotien aikana.

Kaupungin symboliksi on noussut vuosina 1807–1820 rakennettu kaupungintalo. Se korvasi keskustassa sijainneen vanhan flaamilaisen renessanssirakennuksen Grand-Placen, joka tuhoutui täysin tulipalossa 11. helmikuuta 1801. Kaupungintalosta puuttuu flaamilaisille rakennuksille ominainen kellotorni.

1500-luvulta peräisin oleva Saint Éloin (Pyhän Eligiuksen) kirkko on kaupungin vanhin ja arvostetuin muistomerkki. Se on flaamilaiseen tyyliin kolmilaivainen. Kirkon torni tuhoutui vuonna 1940 kranaatiniskussa toisen maailmansodan taisteluissa. Torni rakennettiin uudelleen vuonna 1994.

## Tunnettuja kuntalaisia
*Albert Vanhoye (1923-2021), kardinaali
*Aimé Maeght (1906-1981), taidekauppias
*Cédric Vasseur (s. 1970), kilpapyöräilijä

## Lähteet

## Aiheesta muualla
Svenska Finlands Sportskytteförbund

**Svenska Finlands Sportskytteförbund** (lyh. **SFS**) on suomalainen ampumaurheilun ruotsinkielinen kattojärjestö. Järjestö on peurustettu vuonna 1921. SFS:llä on noin 3500 jäsentä 17 seurassa, jotka sijaitsevat Suomen rannikolla Kokkolasta Porvooseen.

## Lähteet

## Aiheesta muualla
* Järjestön verkkosivusto
An Unlikely Fandom

**An Unlikely Fandom** on vuonna 2023 ilmestynyt dokumenttielokuva, joka keskittyy lastentelevisiosarjan *[[Tuomas Veturi]]n* aikuisille suunnattuun fanikuntaan. Dokumentin ensi-ilta oli New Yorkissa 27. marraskuuta 2023.

## Lähteet
Steenvoorde

**Steenvoorde** on kunta Pohjois-Ranskassa Nordin departementissa Hauts-de-Francen alueella. Se sijaitsee Belgian rajalla,  noin 35 kilometriä Dunkerquen kaupungista etelään.

Nimi Steenvoorde on esiintynyt kirjallisena jo vuonna 1093. Se tulee flaaminkielen sanoista steen (kivi) ja voorde (kahlaamo). Paikalla on ollut aikoinaan roomalainen tie. Steenvoorde on sekä maaseutu- että teollisuuskaupunki. Siellä on edelleen lukuisia maatiloja, mutta myös useita tehtaita, kuten 400 ihmistä työllistävä yritys Blédina, joka valmistaa lastenruokaa ja dieettituotteita.

Kaupungin keskustassa oleva Pyhän Pietarin kirkko hallitsee maisemaa 92 metriä korkealla tornillaan. Kirkko on rakennettu 1500-luvulla, mutta se on vaurioitunut ja palanut useita kertoja vuosisatojen aikana sekä kärsinyt pommituksista toisen maailmansodan aikana. Kirkko kunnostettiin heti sodan jälkeen.Kaupungissa on kaksi tuulimyllyä, Drievenmeulen ja Noordmeulen, jotka kuuluvat historiallisten monumenttien luetteloon.


Tiedosto:Reuzin-van-steenvoorde.jpg|Drievenmeulen
Tiedosto:Steenvoorde, Le Noordmeulen ( PA00107830) (2).jpg|Noordmeulen


## Lähteet

## Aiheesta muualla
Österbottens Idrottsdistrikt

**Österbottens Idrottsdistrikt** (lyh. **ÖID**) on suomenruotsalainen alueellinen liikunnan ja urheilun kattojärjestö, joka edustaa ruotsinkielisiä ja kaksikielisiä urheiluseuroja. Järjestön toiminta-alue on Pohjanmaan maakunta. Järjestö on osa Finlands svenska idrott-järjestöä.

## Lähteet
Maksim Osipenko

**Maksim Aleksandrovitš Osipenko** (; s. 16. toukokuuta 1994 Omsk) on venäläinen jalkapalloilija, joka pelaa keskuspuolustajan pelipaikalla. Hän on pituudeltaan 190-senttimetrinen ja edustaa seuratasolla Venäjän korkeimmalla sarjatasolla Valioliigassa pelaavaa Dynamo Moskovaa. Hän edustaa myös Venäjän maajoukkuetta.

Osipenko on pelannut kesäkuuhun 2025 mennessä 14 A-maajoukkueottelua. Niissä hän on tehnyt kolme maalia.

## Lähteet

## Aiheesta muualla
Johan Andersson Nordenswan

**Johan Andersson Nordenswan** (26. syyskuuta 1731 Mäntyharju – 22. maaliskuuta 1811 Hämeenlinna) oli Suomalainen aatelinen, lääninkamreeri ja kollegiasessori.

Johan Nordenswan syntyi kirkkoherra ja rovasti Anders Magnusson Alopaeus (1683 – 1732) ja Elisabet Helsingian (1696 – 1750) perheeseen vuonna 1731, hänen puoliso on Johanna Christina Nordenswan os. Schwartz (1739 - 1808). Johan aateloitiin vuonna 1772 nimellä *[[Nordenswan]]*, hän toimi lääninkonttorin kirjurina Helsingissä 1753, vt. lääninkamreerina 1758. Uudenmaan läänin jalkaväkirykmentin kirjurina 1760. Uudenmaan ja Hämeen läänin lääninkamreerina 1762. Nordenswan sai virka-arvon kollegiasessoriksi.

## Henkilögalleria

Tiedosto:COA Nordenswan № 2114.jpg|Nordenswan- suvun aatelisvaakuna.


## Lähteet
Aleksandr Siljanov

**Aleksandr Kirillovitš Siljanov** (; s. 17. helmikuuta 2001 Moskova) on venäläinen jalkapalloilija, joka pelaa oikean laitapuolustajan pelipaikalla. Hän on pituudeltaan 185-senttimetrinen ja edustaa seuratasolla Venäjän pääsarjassa Valioliigassa pelaavaa Lokomotiv Moskovaa. Hän edustaa myös Venäjän maajoukkuetta.

Siljanov voitti nykyisen seuransa kanssa vuonna 2021 Venäjän cupin. Ennen A-maajoukkuetta hän edusti Venäjän alle 17-, alle 19- ja alle 21-vuotiaiden maajoukkueita. A-maajoukkueotteluita hänelle on kertynyt kesäkuuhun 2025 mennessä kymmenen, joissa hän on viimeistellyt yhden maalin.

## Lähteet

## Aiheesta muualla
Juri Gorškov

**Juri Aleksandrovitš Gorškov** (; s. 13. maaliskuuta 1999 Kontupohja) on venäläinen jalkapalloilija, joka pelaa vasemman laitapuolustajan pelipaikalla. Hän on pituudeltaan 174-senttimetrinen ja edustaa seuratasolla Venäjän pääsarjassa Valioliigassa pelaavaa Zenit Pietaria. Hän edustaa myös Venäjän maajoukkuetta.

Gorškov voitti nykyisen seuransa kanssa kaudella 2024–2025 Venäjän supercupin. Hän edusti ennen A-maajoukkuetta Venäjän alle 18-, alle 19-, alle 20- ja alle 21-vuotiaiden maajoukkueita. A-maajoukkueeseen hän liittyi lokakuussa 2023 ja on pelannut siinä kesäkuuhun 2025 mennessä kuusi ottelua, joissa hän ei ole tehnyt maaleja.

## Lähteet

## Aiheesta muualla
Ilja Vahanija

**Ilja Sosojevitš Vahanija** (; s. 14. tammikuuta 2001 Pietari) on venäläinen jalkapalloilija, joka pelaa oikean laitapuolustajan pelipaikalla. Hän on pituudeltaan 180-senttimetrinen ja edustaa seuratasolla Venäjän pääsarjassa Valioliigassa pelaavaa Rostovia. Lisäksi hän edustaa Venäjän maajoukkuetta.

Vahanija edusti ennen A-maajoukkuetta Venäjän alle 17-, alle 18-, alle 19- ja alle 23-vuotiaiden maajoukkueita. A-maajoukkueeseen hän liittyi kesäkuussa 2024 ja on kerännyt kesäkuuhun 2025 mennessä nimiinsä neljä pelattua ottelua, joissa hän on tehnyt yhden maalin.

## Lähteet

## Aiheesta muualla
Grangeville

**Grangeville** on kaupunki Yhdysvalloissa Idahon osavaltiossa. Vuoden 2020 väestönlaskennassa Grangevillen asukasluku oli 3&nbsp;308 asukasta. Kaupunki toimii Idahon piirikunnan hallintokeskuksena.

## Väestö
Vuoden 2020 väestönlaskennassa Grangevillen asukasluku oli 3&nbsp;308. Asukkaista valkoisia oli 89,0&nbsp;%, alkuperäisasukkaita 1,7&nbsp;%, aasialaisia 0,9&nbsp;% ja mustia 0,4&nbsp;%. Asukkaista 2,3&nbsp;% kuului johonkin muuhun rotuun ja 5,7&nbsp;% kuului kahteen tai useampaan rotuun. 5,4&nbsp;% oli hispaanoja tai latinoita mistä tahansa rodusta. 4,4&nbsp;% asukkaista puhui kotonaan jotain muuta kieltä kuin englantia ja 2,2&nbsp;% oli syntynyt ulkomailla.

## Lähteet

## Aiheesta muualla
Aimé Maeght

**Aimé Maeght** (27. huhtikuuta 1906 – 5. syyskuuta 1981) oli ranskalainen taidekauppias.

Aimé Maeght syntyi Pohjois-Ranskassa vuonna 1906 Hazebrouckin kaupungissa. Ensimmäisessä maailmansodassa hänen isänsä kaatui taisteluissa, ja hän joutui pakenemaan Nîmesiin. Ammatiltaan hän oli painaja, ja hänestä tuli nopeasti tunnettu gallerian omistaja. Hän oli sodanjälkeisen uuden sukupolven taidemaalarien ystävä, joiden teoksia hän esitteli Pariisiin avatussa galleriassaan. Hän kuoli vuonna 1981 jättäen jälkeensä Fondation Maeght -säätiön, Maeght-gallerian sekä Maeght editeur -kustantamon.

## Lähteet

## Aiheesta muualla
Ivan Sergejev (jalkapalloilija)

**Ivan Vladimirovitš Sergejev** (; s. 11. toukokuuta 1995 Tšerepovets) on venäläinen jalkapalloilija, joka pelaa keskushyökkääjän pelipaikalla. Hän on pituudeltaan 184-senttimetrinen ja edustaa seuratasolla Venäjän pääsarjassa Valioliigassa pelaavaa Krylja Sovetov Samaraa. Lisäksi hän edustaa Venäjän maajoukkuetta.

Sergejev on pelannut urallaan kotimaansa lisäksi Latviassa, kun hän vieraili vuoden 2016 jälkimmäisen puoliskon Rigan joukkueessa. Sergejev on voittanut urallaan kolmesti Venäjän pääsarjamestaruuden, joista jokaisen Zenit Pietarin joukkueessa. Hän on voittanut vuodet 2022–2024 edustamansa joukkueen kanssa myös kolmesti Venäjän supercupin ja kerran Venäjän cupin.

Sergejev liittyi Venäjän A-maajoukkueeseen lokakuussa 2023 ja on kerännyt kesäkuuhun 2025 mennessä kuusi pelattua ottelua, joissa hän on tehnyt yhden maalin.

## Lähteet
Itä–Länsi-ottelu 2000

**Vuoden [[2000]] [[Itä–Länsi-ottelu]]** pelattiin Oulussa Raksilan pesäpallostadionilla 5.–6. elokuuta 2000. Miesten ottelun voitti Idän joukkue jaksoin 2–1 (5–6, 2–0, 1–1, 4–3) ja naisten ottelun voitti Idän joukkue jaksoin 1–0 (2–2, 4–2).

## Miehet
Miesten ottelun voitti Idän joukkue jaksoin 2–1 (5–6, 2–0, 1–1, 4–3). Idän joukkueeseen kuuluivat lyöntijärjestyksessä kolmoskoppari Tuomas Tervonen, kolmosvahti Janne Monni, kakkospolttaja Pasi Pirinen, lukkari Toni Kohonen, kakkosvahti Jarkko Kokko, kolmospolttaja Mikko Kuosmanen, kakkoskoppari Jarkko Perttula, ykkösvahti Sami Partanen, sieppari Jarmo Heikkinen jokeripelaaja Sami Ahola, jokeripelaaja Jukka Holttinen, jokeripelaaja Jarkko Rautio ja jokeripelaaja Timo Laine. 

Lännen joukkueeseen kuuluivat lyöntijärjestyksessä kolmospolttaja Sami Parttimaa, kakkoskoppari Antti Vihtkari, ykkösvahti Marko Rasinkangas, lukkari Markus Meriläinen, sieppari Mikko Vainionpää, kolmoskoppari Marko Hovi, kolmosvahti Timo Rautiainen, kakkosvahti Tommi Murto, kakkospolttaja Pertti Mäkelä, jokeripelaaja Simo Eerikäinen, jokeripelaaja Teemu Haataja, jokeripelaaja Marko Kontio ja jokeripelaaja Riku Rantanen. Kentän parhaana palkittiin Idän kakkosvahti Jarkko Kokko.

## Naiset
Naisten ottelun voitti Idän joukkue jaksoin 1–0 (2–2, 4–2). Idän joukkueeseen kuuluivat lyöntijärjestyksessä kolmoskoppari Terhi Rönkä, kolmosvahti Tiina Laaksonen, kakkosvahti Taru Ylä-Autio, kakkospolttaja Katja Saari, sieppari Ulla Mäkinen, lukkari Hanna Heiskanen, ykkösvahti Johanna Rönkkö, kolmospolttaja Kirsi Annila, kakkoskoppari Mervi Morgan, jokeripelaaja Tanja Vehniäinen, jokeripelaaja Paula Rautiainen, jokeripelaaja Terhi Laakkonen ja jokeripelaaja Tarja Hyvönen. 

Lännen joukkueeseen kuuluivat lyöntijärjestyksessä kolmospolttaja Jonna Salminen, kakkospolttaja Kirsi Hänninen, kolmosvahti Johanna Vikman, kolmoskoppari Sari Lemponen, lukkari Henna Salmela, kakkoskoppari Satu Rajala, kakkosvahti Tiia Pöntinen, ykkösvahti Niina Kantola, sieppari Miia Ahola, jokeripelaaja Terhi Alanen, jokeripelaaja Johanna Nieminen, jokeripelaaja Krista Laurila ja jokeripelaaja Sanna Lehtola. Kentän parhaana palkittiin Idän lukkari Hanna Heiskanen.

## Lähteet
Rising Sun (Indiana)

**Rising Sun** on kaupunki Yhdysvalloissa Indianan osavaltiossa Ohiojoen varrella. Vuoden 2020 väestönlaskennassa Rising Sunin asukasluku oli 2&nbsp;248 asukasta. Kaupunki toimii Ohion piirikunnan hallintokeskuksena. *The Rising Star Casino Resort* -jokilaivakasino sijaitsee kaupungissa.

## Väestö
Vuoden 2020 väestönlaskennassa Rising Sunin asukasluku oli 2&nbsp;248. Asukkaista valkoisia oli 94,5&nbsp;%, aasialaisia 0,9&nbsp;%, mustia 0,5&nbsp;% ja alkuperäisasukkaita 0,1&nbsp;%. Asukkaista 0,4&nbsp;% kuului johonkin muuhun rotuun ja 3,6&nbsp;% kuului kahteen tai useampaan rotuun. 1,3&nbsp;% oli hispaanoja tai latinoita mistä tahansa rodusta. 1,3&nbsp;% asukkaista puhui kotonaan jotain muuta kieltä kuin englantia ja 0,1&nbsp;% oli syntynyt ulkomailla.

## Lähteet

## Aiheesta muualla
Nina Warken

**Nina Warken** (o.s. **Bender**; s. 15. toukokuuta 1979 Bad Mergentheim) on saksalainen juristi ja CDU:n poliitikko, joka on ollut liittopäivien jäsen vuosina 2013–2017 ja uudelleen vuodesta 2018 sekä maansa terveysministeri toukokuusta 2025. Warken valmistui Heidelbergin yliopistosta vuonna 2003.
## Lähteet

## Aiheesta muualla

* Saksan liittohallitus 
* Saksan liittopäivät
Klaus Berntsen

**Klaus Berntsen** (12. kesäkuuta 1844 Søllinge – 27. maaliskuuta 1927 Højby) oli tanskalainen koulunjohtaja ja poliitikko, joka toimi konseljipresidenttinä eli Tanskan pääministerinä vuosina 1910–1913. Lisäksi hän oli sisäministeri 1908–1909, puolustusministeri 1920–1922 ja salkuton ministeri 1922–1924.

Berntsen kuului fyniläiseen maanviljelijäsukuun. Etevänä puhujana hän oli mukana nostamassa Venstren kannatusta kotisaarellaan. Berntsen valittiin vuonna 1873 kansankäräjille, missä hän toimi lyhyttä taukoa lukuunottamatta kansanedustajana vuoteen 1926. Hän kuului puolueensa maltilliseen siipeen. Pääministerinä hän oli valmistelemassa perustuslakiuudistusta, jolla muutettiin kansankäräjien ylähuoneen valitsemistapaa tasa-arvoisempaan suuntaan. Hän joutui eroamaan vuonna 1913 Venstren hävittyä vaalit.

Berntsen on kaikkein kauimmin kansankäräjillä istunut henkilö. Hän toimi kansanedustajana yhteensä 51 vuotta, kaksi kuukautta ja 12 päivää.
## Lähteet

## Aiheesta muualla
Berntsen

**Berntsen** on seuraavien henkilöiden sukunimi:

* Anne-Lise Berntsen (1943–2012), norjalainen oopperalaulaja
* Bjarne Berntsen (s. 1956), norjalainen jalkapalloilija ja jalkapallovalmentaja
* Dorthe Berntsen (s. 1962), tanskalainen psykologian professori
* Hedda Berntsen (s. 1976), norjalainen freestylehiihtäjä
* Klaus Berntsen (1844–1927), tanskalainen poliitikko, pääministeri 1910–1913
* Thorbjørn Berntsen (s. 1935), norjalainen poliitikko
Tilikirjataide

**Tilikirjataide** () viittaa etenkin tasankointiaanien valmistamaan paperille yleensä lyijy- tai värikynällä paperille tehtyihin piktogrammeihin 1800-luvun toisella puoliskolla. Usein käytettyjä paperisia piirrosalustoja olivat tilikirjat. Alkujaan tilikirjataidetta tehtiin talvenlaskuun tai omaan käyttöön ja myöhemmin myyntiin keräilijöille. Aiheet esittävät usein taistelu- tai metsästyskohtauksia, sekä sosiaalisia tapahtumia.

Tasankointiaanit valmistivat alkujaan elämäkerrallisina dokumentteina toimineita sota- ja metsästyskohtauksia piktogrammeilla nahoille. 1800-luvun toisella puoliskolla saataville oli tullut lyijy- ja värikyniä ja niin sanottua tilikirjataidetta valmistettiin vuosien 1860 ja 1900 välillä. Tilikirjoista tuli uusilla lyijy- ja värikynillä tehtyjen piirrosten suosittu alusta, joskin termiä tilikirjataide on käytetty kaikenlaiselle paperille tehdyistä piktogrammeista. 

Yksi varhaisimmista tunnetuista tilikirjataiteen esimerkeistä on peräisin cheyennejen koirasotilailta vuoden 1864 Sand Creekin verilöylyn jälkimainingeilta. Koirasoturien tilikirja päätyi Colorado Historical Societyn (CHS) käsiin vuonna 1903. Se on alkujaan käsittänyt 144 sivua, joista 114 on säilynyt. CHS:n mukaan alkuperäistä on tehnyt 14 eri taiteilijaa. CHS:n mukaan kirjan tulkintaa vaikeuttaa siihen liittyvän suullisen kansanperinteen tuntemuksen puute. Kuvausten oli tarkoitus toimia suullisen perinteen yhteydessä, ei korvata sitä.

Tilikirjataiteen alkuperäinen tarkoitus on ollut tehdä talvenlaskua, tai niitä on tehty muiden piirustusten ja maalausten tavoin omaan käyttöön. Euroamerikkalaiset keräilijät kiinnostuivat lopulta tilikirjataiteesta. Sitä alettiin valmistaa varta vasten myyntiin esimerkiksi taisteluja, metsästystä tai sosiaalisia tapahtumia esittävin kohtauksin. 

## Lähteet
Myllykosken yhtenäiskoulu

**Myllykosken yhtenäiskoulu** on Kouvolan Myllykoskella toimiva peruskoulu, jossa on luokat 1-9. Koulu perustettiin vuonna 2022, kun entiset Myllykosken yhteiskoulu ja Saviniemen koulu yhdistyivät hallinnollisesti. Myllykoskelle rakennetaan uusi koulurakennus, johon tulee noin 500 oppilasta. Tällä hetkellä koulu toimii kahdessa toimipisteessä: ala-asteena toimiva Saviniemen toimipiste eli entinen Saviniemen koulu sekä yläasteena toimiva Myllykosken toimipiste eli entinen Myllykosken yhteiskoulu. Koulussa on noin 470 oppilasta, joista 270 ala-asteella ja 200 yläasteella.

## Lähteet
1994 ES2

**** on suuri asteroidi, joka on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 40,44 astronomisen yksikön päässä ja etäisimmillään 50,62 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

Asteroidi on cubewano, joka ei ole rataresonanssissa Neptunuksen kanssa. 

## Lähteet
Alois Rainer

**Alois Georg Josef Rainer** (s. 7. tammikuuta 1965 Straubing) on saksalainen CSU:n poliitikko, joka on ollut liittopäivien jäsen vuodesta 2013 ja toiminut maansa maatalous-, elintarvike- ja kotiseutuministerinä toukokuusta 2025. Rainer on aiemmin työskennellyt teurastajana perheyrityksessä. Hänen sisarensa Gerda Hasselfeldt on myös poliitikko.
## Lähteet

## Aiheesta muualla

* Saksan liittopäivät 
* Saksan liittohallitus
Eskolanmäen liikuntahalli

**Eskolanmäen liikuntahalli** on Kouvolan Eskolanmäessä sijaitseva liikuntahalli, joka valmistui vuonna 2025. Halli korvaa aikaisemman Haanojan haalin, joka purettiin vuonna 2023. Liikuntahallin pinta-ala on 1 056 neliömetriä, ja sivujen mitat 44×24 metriä.

## Lähteet
Naqšbandi

**Naqšbandi** () on merkittävimpiä suufilaisia veljeskuntia (*[[tariqa]]*). Se on nimetty perustajansa, 1300-luvulla vaikuttaneen tadžikkilaisen Baha’ al-Din Naqšbandin mukaan. Naqšbandin harjoittajat jäljittävät hengellisen sukulinjansa (*[[silsila]]*) suoraan Muhammediin ensimmäisen kalifin Abu Bakrin kautta. Naqšbandi erottuu muista veljeskunnista hiljaisten dhikr-rukousten lisäksi konservatiivisen tulkintansa vuoksi. Naqšbandi noudattaa tiukkaa šarialakia eikä yleisesti hyväksy paikallisia kansanuskomuksia osaksi käytäntöjään. Intialaisen naqšbandi-imaamin Ahmad Sirhindin mukaan ”todellinen hengellisyys ja mystinen kokemus voivat olla päteviä vain, jos ne ovat Koraanin ja hadithien asettamien sääntöjen ja ohjeiden mukaisia”.

## Lähteet

## Aiheesta muualla
* Naqshbandin 11 periaatetta
616 Elly

**616 Elly (A906 UK)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,40 astronomisen yksikön ja etäisimmillään 2,71 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Clark Olofsson

**Clark Olofsson** (1. helmikuuta 1947, Trollhättan, Ruotsi – 24. kesäkuuta 2025 Arvika, Ruotsi) oli ruotsalainen rikollinen.

Olofsson oli 19-vuotiaana mukana murtovarkaudessa, jonka aikana toinen rikollinen ampui poliisin. Hän lähti karkuteille, ja häntä etsittiin Suomestakin, mutta hänet löydettiin Ruotsista. Hän sai useiden syytteiden perusteella kymmenen vuoden vankeustuomion. Tunnetumpi tapaus on 1973 sattunut Norrmalmstorg-draama, jonka tapahtumista syntyi käsite Tukholma-syndrooma. Jan-Erik Olsson -niminen ruotsalaismies meni Kreditbankenin konttoriin Norrmalmstorgille ja vaati saada kolme miljoonaa kruunua ja Olofssonia vapautettavaksi vankilasta. Hän otti neljä panttivankia. Olofsson päästettiin pankkiin rauhoittamaan Olssonia, joka uhkasi ampua panttivangit. Olofsson oli suuren osan elämästään vankilassa, josta hän välillä pakeni. Hän vapautui 2018. Hän kuoli Arvikan sairaalassa.

## Lähteet
10370 Hylonome

**10370 Hylonome** (väliaikainen nimitys ****) on kentaureihin kuuluva asteroidi. Se kiertää Auringon ympäri  (noin ) kiertoradalla, joka on lähimmillään 18,92 astronomisen yksikön päässä ja etäisimmillään 31,12 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

## Lähteet
John Bell

**John Bell** -nimisiä henkilöitä ovat:

* John Bell (1796–1869), yhdysvaltalainen poliitikko, asianajaja, plantaasinomistaja ja presidenttiehdokas
* John Graham Bell (1812–1899), yhdysvaltalainen eläinten täyttäjä ja keräilijä
* John L. Bell (s. 1949), skotlantilainen pappi ja virsirunoilija
* John Stewart Bell (1928–1990), pohjoisirlantilainen fyysikko, Bellin teoreeman keksijä.
Ville Valavuo

**Ville Valavuo** on suomalainen muusikko, ääniteknikko, tuottaja ja kuvataiteilija. Muusikkona Valavuo on monipuolinen multi-instrumentalisti, joka on soittanut muun muassa metalli-, punk-, ja synthpop-yhtyeissä. Hänen 2025 julkaisemansa Commemoration Songs -albumi on genreltään saksofonivetoista jazzia. Valavuon yhtyeitä ja uraa leimaa vahva independent-eetos ja omaehtoinen toiminta perinteisten levy-yhtiöiden ulkopuolella. 

Valavuo on soittanut mm. yhtyeissä Death Toll 80k, Death With A Dagger, Circle, Foreseen, Hard Action, Kohti Tuhoa, Perikato, Pyrotoxic, Rotör, Speedtrap, Yleiset Syyt, Modem. Hänen tuottamiaan ja miksaamiaan levyjä ovat mm. Kissa-yhtyeen Vaarallinen bändi.  
 
## Lähteet

## Aiheesta muualla
*Ville Valavuon Discogs-sivu
Rick Hurst

**Richard Douglas Hurst** (1. tammikuuta 1946 – 26. kesäkuuta 2025) oli yhdysvaltalainen näyttelijä, joka esitti seriffin apulaista Cletus Hoggia, Boss Hoggin serkkua, televisiosarjassa ''The Dukes of Hazzard'' vuosina 1980–1983 sekä elokuvissa ''The Dukes of Hazzard: Reunion!'' vuonna 1997 ja ''The Dukes of Hazzard: Hazzard in Hollywood'' vuonna 2000. Hän näytteli myös kokki Earlin roolissa lyhytikäisessä Bea Arthurin sarjassa *Amanda's*.

Hurst esiintyi monissa elokuvissa, mukaan lukien ''The Karate Kid III'' (1989), jossa hän näytteli kuuluttajaa. Hurst osallistui usein *The Dukes of Hazzard* -tapahtumiin ja esiintyi Cooter's-paikoissa Nashvillessä ja Gatlinburgissa, Tennesseessä. Hän esiintyi myös The World Of Wheels -tapahtumassa Birminghamissa, Alabamassa.

## Yksityiselämä ja kuolema
Hurst syntyi Houstonissa 1. tammikuuta 1946. Hän valmistui kandidaatiksi Tulanen yliopistosta vuonna 1968 ja suoritti kuvataiteen maisterin tutkinnon Templen yliopistossa vuonna 1970.

Hurst kuoli 79 vuoden iässä 26. kesäkuuta 2025.

## Lähteet

## Aiheesta muualla
*
Sinisimmät silmät

***Sinisimmät silmät*** (The Bluest Eye) *on* Toni Morrisonin vuonna 1970 ilmestynyt esikoisromaani. Suomeksi se julkaistiin vuonna 1994, vuosi sen jälkeen, kun Morrison sai Nobelin kirjallisuuspalkinnon.

## Tausta
Morrison aloitti tarinan kirjoittaminen vuonna 1962. Tarinasta alkoi muodostua romaani vuonna 1965, kun Yhdysvaltojen mustan väestön elämä muuttui yhteiskunnan mullistuessa. Kirjan ilmestyessä kustannustoimittajana toiminut Morrison oli lähes 40-vuotias. Kirjoittamiseen häntä inspiroi se, ettei löytänyt afroamerikkalaisesta kirjallisuudesta kirjoja, joita olisi itse halunnut lukea. Kirja oli uraauurtava amerikkalaisessa kirjallisuudessa, sillä tarinan keskiössä olivat 10–12-vuotiaat mustat tytöt.

## Juoni
Romaani on rakenteeltaan rapsodinen, eli perusjuonta syvennetään lyhyillä välähdyksillä.

Romaani kertoo köyhän nuoren mustan tytön, Pecola Breedloven, elämästä 1940-luvun alun Lorainissa, Ohiossa. Lorain oli Morrisonin kotikaupunki. Romaanissa kerrotaan asioita eri henkilöiden näkökulmista. Se kertoo Pecolasta, hänen äidistään ja isästään, hänen ystävästään Claudiasta ja miehestä, jonka nimi on Saippuapää Kirkko. Kirjan teemoja ovat muun muassa rasismi, insesti, lasten kaltoinkohtelu, haaveet ja niiden kariutuminen, ilon löytäminen tilanteissa, joissa sitä ei pitäisi olla. Morrison peilaa kirjassaan yhteiskuntaa, josta ei voi olla ylpeä.

Kirjan Pecola haluaisi siniset silmät, sillä hän ihailee Shirley Templeä, päinvastoin kuin hänen ystävänsä Claudia. Pecolan äiti oli tuominnut tyttärensä rumaksi vauvasta lähtien ihonvärinsä vuoksi.

## Suomennos
Kirjan on suomentanut Seppo Loponen, joka on kääntänyt myös muita Morrisonin teoksia. Kirja on julkaistu Tammen Keltaisessa kirjastossa. Kirjassa on jälkisanat, jotka kirjailija on kirjoittanut vuonna 1993. Niissä hän kertoo, mistä sai idean kirjaan ja mitä mieltä hän oli kirjassa käyttämistään ratkaisuista. Hän kertoi myös, että miten teos otettiin vastaan vuonna 1970: "se sivuutettiin, sitä väheksyttiin, se tulkittiin väärin".

## Lähteet
House (täsmennyssivu)

**House** voi tarkoittaa seuraavia:

* house, elektroninen tanssimusiikkilaji
* house, tanssi
* House, yhdysvaltalainen televisiosarja
* House, S-ryhmän tavaramerkki
* 4950 House, päävyöhykkeen asteroidi
* House, sukunimenä:
** Gerry House (s. 1948), yhdysvaltalainen radiotoimittaja, lauluntekijä ja muusikko
** Simon House (1948–2025), englantilainen säveltäjä ja muusikko
** Son House, oik. *Edward James House Junior* (1902–1988), yhdysvaltalainen blues-laulaja ja -kitaristi
* House, kuvitteellisia henkilöitä:
** Gregory House, lääkäri televisiosarjassa *House*.
Vital Lisakovitš

**Vital Mih’ailavitš Lisakovitš** (, ; s. 8. helmikuuta 1998 Minsk) on valkovenäläinen jalkapalloilija, joka pelaa keskushyökkäjän pelipaikalla. Hän on pituudeltaan 179-senttimetrinen ja edustaa seuratasolla venäläistä Baltika Kaliningradia. Hän edustaa myös Valko-Venäjän maajoukkuetta.

Lisakovitš voitti Lokomotiv Moskovan joukkueessa vuoden 2021 Venäjän cupin. Hän edusti ennen A-maajoukkuetta Valko-Venäjän alle 17-, alle 18-, alle 19- ja alle 21-vuotiaiden maajoukkueita. A-maajoukkueeseen hän liittyi lokakuussa 2019 ja on kerännyt siinä kesäkuuhun 2025 mennessä 26 pelattua ottelua, joissa hän on tehnyt seitsemän maalia.

## Lähteet

## Aiheesta muualla
Wesley Sonck

**Wesley Sonck** (s. 9. elokuuta 1978 Ninove) on belgialainen jalkapallovalmentaja ja ammattilaisuransa päättänyt pelaaja, joka pelasi keskushyökkääjän pelipaikalla. Hän valmensi viimeisimpänä Belgian alle 19-vuotiaiden maajoukkuetta, jonka kanssa hänen sopimuksensa päättyi kesäkuussa 2024.

Sonck voitti pelaajana kahdesti pääsarjamestaruuden. Niistä ensimmäinen tuli Belgian Jupiler Pro Leaguesta kaudella 2001–2002, kun Sonck pelasi Genkin joukkueessa. Toinen tuli Alankomaiden Eredivisiesta kaudella 2003–2004, kun Sonck edusti Ajaxia. Sonck oli Belgian pääsarjan paras maalintekijä kaksi kertaa. Ensiksi kaudella 2001–2002 hän teki 30 maalia ja myöhemmin kaudella 2002–2003 puolestaan 24 maalia.

Sonck pelasi ennen Belgian A-maajoukkuetta maan alle 18- ja alle 21-vuotiaiden maajoukkueissa. A-maajoukkueeseen hän liittyi kesäkuussa 2001 ja keräsi siinä nimiinsä 55 pelattua ottelua, joissa hän teki 24 maalia. Hän kuului maajoukkueen kokoonpanoon vuoden 2002 MM-kilpailuissa. Siinä hän pelasi neljä ottelua ja viimeisteli yhden maalin lohko-ottelussa Venäjää vastaan.

Valmennustehtiä Sonck on hoitanut sekä Belgian alle 18- että alle 19-vuotiaiden maajoukkueissa.

## Lähteet

## Aiheesta muualla
54598 Bienor

**54598 Bienor** (väliaikainen nimitys ****) on kentaureihin kuuluva suuri asteroidi. Se kiertää Auringon ympäri  (noin ) kiertoradalla, joka on lähimmillään 13,20 astronomisen yksikön päässä ja etäisimmillään 19,90 astronomisen yksikön päässä Auringosta. Asteroidin läpimitta on noin .

Vuoteen 2019 54598 Bienor oli yksi suuremmista tunnetuista kentaureista. Lähes-infrapuna -alueen spektrimittaukset viittaavat sen pinnalla olevaan vesijäähän.

Asteroidi on nimetty taruolento Bienorin mukaan. 

## Lähteet
Geert De Vlieger

**Geert De Vlieger** (s. 16. lokakuuta 1971) on belgialainen ammattilaisuransa päättänyt jalkapallomaalivahti, joka on pituudeltaan 186-senttimetrinen.

De Vlieger voitti urallaan kahdesti Belgian pääsarjamestaruuden. Ne molemmat tulivat Anderlechtin joukkueessa kausina 1994–1995 ja 1999–2000.

De Vlieger edusti ennen Belgian A-maajoukkuetta maan alle 15-, alle 16-, alle 17-, alle 18-, alle 19- ja alle 21-vuotiaiden maajoukkueita. A-maajoukkueeseen hän liittyi helmikuussa 1999 ja keräsi siinä nimiinsä 43 pelattua ottelua. Hän kuului joukkueen kokoonpanoon vuoden 2000 EM-kilpailuissa ja kaksi vuotta myöhemmin pelatuissa MM-kilpailuissa, jossa hän pelasi neljä ottelua.

## Lähteet
Gert Verheyen

**Gert Verheyen** (s. 20. syyskuuta 1970 Hoogstraten) on belgialainen jalkapallovalmentaja ja ammattilaisuransa päättänyt pelaaja, jonka pelipaikka oli oikea laitahyökkääjä.

Verheyen pelasi urallaan ainaostaan kotimaassaan. Hän edusti menestyksekkäästi vuodet 1992–2006 Club Bruggea. Sen kanssa hän voitti neljästi Belgian pääsarjamestaruuden, neljästi Belgian cupin ja kymmenen kertaa Belgian Super cupin. Hän pelasi joukkueessa 559 ottelua, joissa hän teki 196 ja syötti 84 maalia. Verheyen voitti pääsarjamestaruuden lisäksi kaudella 1990–1991 Anderlechtin joukkueessa. Hän sai joukkueessa nimiinsä myös vuoden 1989 Belgian cupin mestaruuden.

Verheyen edusti ennen Belgian A-maajoukkuetta maan alle 16-, alle 17-, alle 18-, alle 19- ja alle 21-vuotiaiden maajoukkueita. A-maajoukkueeseen hän liittyi lokakuussa 1994, ja hän keräsi siinä nimiinsä 50 ottelua. Niissä hän viimeisteli kymmenen osumaa. Joukkueensa kokoonpanoon Verheyen kuului MM-kilpailuissa 1998 ja 2002 sekä vuoden 2000 EM-kilpailuissa.

Valmennustehtäviä Verheyen hoiti viimeisimpänä Oostenden joukkueessa vuodet 2018–2019. Sitä ennen hän valmensi muun muassa Belgian alle 19-vuotiaiden maajoukkuetta 2013–2018.

## Lähteet

## Aiheest amuualla
Purjenuijapää

**Purjenuijapää** (*Guentherus altivela*) on nuijapäihin kuuluva kalalaji. Lajia tavataan syvistä vesistä Atlantista ja Tyynestämerestä.

## Koko ja ulkonäkö
Purjenuijapää voi kasvaa suurimmillaan noin 200 cm pitkäksi. Lajin ruumis on pehmeä ja hyytelömäinen ja ruumiinmuodoltaan tukevahko ja pyrstöä kohden suippeneva. Kalan selkäevä on lyhyehkö ja peräevä on pitkä. Vatsaevien kolme ensimmäistä ruotoa ovat erilliset muusta evästä. Purjenuijapää on täysikasvuisena tummanruskea ja nuorena osittain läpikuultava.

## Levinneisyys ja elintavat
Purjenuijapäätä tavataan Atlantin itäosissa Portugalista Etelä-Afrikkaan ulottuvalta alueelta ja itäiseltä Tyyneltämereltä Panaman, Costa Rican ja Galápagossaarten läheisyydestä. Laji elää useimmiten 200–800 metrin syvyydessä merenpinnasta. Purjenuijapään ravintoa ovat muut kalat, äyriäiset ja piikkinahkaiset.

## Lähteet
Virgin

**Virgin** tai **virgins** voi viitata esimerkiksi seuraaviin asioihin:

## Yritykset
* Virgin Records, levy-yhtiö
* Virgin Group, brittiläisen Richard Bransonin yrityskonserni
* Virgin Radio, Virgin Groupin radioasemat
* Virgin Media, Virgin Groupin mediayhtiö
* Virgin Books, Virgin Groupin kustannusyhtiö
* Virgin Galactic, Virgin Groupin avaruusyhtiö
* Virgin Atlantic, Virgin Groupin lentoyhtiö
* Virgin Express, Virgin Groupin lentoyhtiö
* Virgin Australia, ent. Virgin Blue, australialainen lentoyhtiö
* Virgin America, yhdysvaltalainen lentoyhtiö
* Avalon Interactive, ent. Virgin Interactive ja Virgin Games, pelialan yritys

## Musiikki
* *[[Virgin (albumi)|Virgin]]*, Lorden albumi
* *Virgin*, Anin albumi
* The Virgins, yhdysvaltalainen yhtye
* Virgin, puolalainen yhtye
* ”Virgin”, Spandau Ballet’n kappale 
* The Virgin Tour, Madonnan kiertue
* *[[The Virgin Tour Live]]*, Madonnan konserttinauhoite

## Urheilu
* Virgin Racing, brittiläinen Formula 1 -talli
* Virgin MVR-02, Virgin Racingin auto
* Virgin VR-01, Virgin Racingin auto
* Envision Racing, ent. Virgin Racing, brittiläinen Formula E -talli
* Craig Virgin, yhdysvaltalainen juoksija

## Paikat
* Virgin, kaupunki Utahissa
* Virgin Mountains, vuoristo Nevadassa ja Arizonassa
* Virgin River, joki Coloradossa
* Neitsytsaaret, engl. Virgin Islands, saaristo
* Brittiläiset Neitsytsaaret, engl. British Virgin Islands, saaristo
* Yhdysvaltain Neitsytsaaret, engl. United States Virgin Islands, saaristo
* Espanjan Neitsytsaaret, engl. Spanish Virgin Islands, saaristo

## Ruoka
* virgin (tai extra virgin), oliiviöljyn tyyppi
* virgin, alkoholittoman juoman tunniste

## Katso myös
* Virgo, täsmennyssivu
* Neitsyt, täsmennyssivu
* virginis (täsmennyssivu), täsmennyssivu
Itä–Länsi-ottelu 1995

**Vuoden [[1995]] [[Itä–Länsi-ottelu]]** pelattiin Alajärvellä Kitron pesäpallostadionilla 15.–16. heinäkuuta 1995. Miesten ottelun voitti Idän joukkue jaksoin 2–0 (2–1, 2–1) ja naisten ottelu päättyi tasapeliin jaksoin 1–1 (4–3, 3–4, 0–0, 1–1).

## Miehet
Miesten ottelun voitti Idän joukkue jaksoin 2–0 (2–1, 2–1). Idän joukkueeseen kuuluivat lyöntijärjestyksessä kolmoskoppari Sami Sirviö, kakkosvahti Kari Hakkarainen, kakkospolttaja Pasi Pirinen, kolmosvahti Markus Meriläinen, lukkari Jukka Holttinen, kolmospolttaja Jarkko Kokko, kakkoskoppari Pasi Pohjola, ykkösvahti Vesa Mikkola, sieppari Markus Linna, jokeripelaaja Jorma Parviainen, jokeripelaaja Janne Vuorinen, jokeripelaaja Teemu Haataja ja jokeripelaaja Jussi Pulkkinen. 

Lännen joukkueeseen kuuluivat lyöntijärjestyksessä kolmoskoppari Vesa Liikala, kakkosvahti Timo Keränen, kakkospolttaja Jari Tyynelä, ykkösvahti Jan Hautala, kolmospolttaja Riku Kytösalmi, kolmosvahti Veijo Turpela, sieppari Mikko Vainionpää, lukkari Kari Kallio, kakkoskoppari Marko Hovi, jokeripelaaja Simo Eerikäinen, jokeripelaaja Olli Hartikainen, jokeripelaaja Mika Laatikainen ja jokeripelaaja Heikki Reunanen. Kentän parhaana palkittiin Idän kakkosvahti Kari Hakkarainen.

## Naiset
Naisten ottelu päättyi tasapeliin jaksoin 1–1 (4–3, 3–4, 0–0, 1–1). Idän joukkueeseen kuuluivat lyöntijärjestyksessä kolmoskoppari Riikka Punnonen, kolmospolttaja Hanna Airaksinen, ykkösvahti Virpi Lappalainen, kolmosvahti Tiina Saarenketo, kakkosvahti Krista Laurila, kakkoskoppari Terhi Rönkä, sieppari Kaisa Tuusjärvi, lukkari Anu Turpeinen, kakkospolttaja Eeva Karttunen, jokeripelaaja Kirsi Hänninen, jokeripelaaja Kirsi Lakaniemi, jokeripelaaja Erja Enqvist ja jokeripelaaja Jutta Reijonen. 

Lännen joukkueeseen kuuluivat lyöntijärjestyksessä kakkospolttaja Taru Ylä-Autio, kakkoskoppari Sari Lemponen, kolmosvahti Tuula Tauriainen, kakkosvahti Anne Nurmela, lukkari Henna Salmela, ykkösvahti Heli Ruoho, sieppari Pirjo Haukkamaa, kolmospolttaja Kirsi Annila, kolmoskoppari Merja Valkama, jokeripelaaja Laura Jounela, jokeripelaaja Marja-Liisa Lintala, jokeripelaaja Riitta Koski ja jokeripelaaja Kaisu Eronen. Kentän parhaana palkittiin Lännen kakkospolttaja Taru Ylä-Autio.

## Lähteet
Keisarinheisi

**Keisarinheisi** (*Viburnum farreri*) on heisien sukuun kuuluva laji. Se on noin 50-100 cm korkea pensas, jonka kasvutapa on pysty. Oksat ovat tiheitä. Kukat kukkivat aikaisin keväällä ennen lehtien puhkeamista. Kukkien nuput ovat vaaleanpunaisia. Kukat ovat hyvin vaalean vaaleanpunaisia ja tuoksuvia. Keisarinheisi viihtyy auringossa tai puolivarjossa tuoreessa ja ravinnepitoisessa maassa. Se menestyy vyöhykkeillä I-II. Sitä istutetaan muiden lehtipensaiden tai havukasvien seuraan.

## Lähteet
Lentävä kuolema

**Lentävä kuolema** on Nina Forsmanin ja Sakari Suurosen ohjaama suomalainen dokumenttielokuva, joka tulee ensi-iltaan marraskuussa 2025.

Elokuva sukeltaa  Suomen tuberkuloosiepidemian historiaan, yhdistäen henkilökohtaisia perhetarinoita, ainutlaatuista arkistomateriaalia ja yhteiskunnallista muistia. Aineistona ovat vuonna 1971 tallennetut, Suomen Kirjallisuuden Seuran arkistoon säilytetyt potilashaastattelut. Elokuvan visuaalinen maailma rakentuu suurelta osin aikaisemmin näkemättömistä arkistofilmeistä ja valokuvista.

Elokuvan on tuottanut Markku Tuurna Filmimaa-tuotantoyhtiöstä ja sen levittää elokuvateattereihin Pirkanmaan elokuvakeskus.

## Lähteet
Osagen piirikunta (Oklahoma)

**Osagen piirikunta** () on Yhdysvaltojen Oklahoman osavaltiossa sijaitseva piirikunta. Sen väkiluku oli 45&nbsp;818 vuonna 2020. Piirikunnan hallintokeskus on Pawhuskan kaupunki, ja se on perustettu vuonna 1907. Osagen piirikunta kattaa identtisen alueen osagien reservaatin kanssa, ja se on pinta-alaltaan Oklahoman suurin piirikunta.

## Väestö
Vuoden 2020 väestönlaskennassa Osagen piirikunnan asukasluku oli 45&nbsp;818. Asukkaista valkoisia oli 60,9&nbsp;%, alkuperäisasukkaita 14,3&nbsp;%, mustia 10,6&nbsp;% ja aasialaisia 0,3&nbsp;%. Asukkaista 1,6&nbsp;% kuului johonkin muuhun rotuun ja 12,3&nbsp;% kuului kahteen tai useampaan rotuun. 4,1&nbsp;% oli hispaanoja tai latinoita mistä tahansa rodusta. 3,2&nbsp;% asukkaista puhui kotonaan jotain muuta kieltä kuin englantia ja 1,4&nbsp;% oli syntynyt ulkomailla.

## Lähteet

## Aiheesta muualla
Matthew Schaefer

**Matthew Schaefer** (s. 5. syyskuuta 2007 Hamilton, Ontario) on kanadalainen jääkiekkoilija, pelipaikaltaan puolustaja. 

Junioriurallaan Schaefer edusti Erie Ottersia juniorisarja OHL:ssä. NHL Central Scouting arvioi vuoden 2025 lopullisessa rankingissaan Schaeferin parhaaksi Pohjois-Amerikassa pelanneeksi kenttäpelaajaksi. New York Islanders varasi hänet  ensimmäisenä pelaajana. Elokuussa 2025 hän teki kolmivuotisen tulokassopimuksen Islandersin kanssa.

Schaefer on edustanut Kanadaa ikäkausimaajoukkueissa. Vuonna 2024 hän oli saavuttamassa Kanadalle alle 18-vuotiaiden maailmanmestaruutta.

## Uran tilastot
### Runkosarja ja pudotuspelit

### Maajoukkue

## Lähteet
* 

### Viitteet
Mosaiikki (yhdistys)

**Mosaiikki** on vuodesta 2003 toiminut suomalainen yhdistys. Se on edustanut Suomessa Venäjän valtion rahoittamaa Pravfond-säätiötä, jonka tehtävänä on muun muassa rahoittaa venäläistä propagandaa julkaisevia verkkosivustoja. Pravfond-säätiö ja sen johtaja ovat olleeet EU:n pakotelistalla vuodesta 2023. Mosaiikki-yhdistystä ovat rahoittaneet Pravfondin lisäksi Suomen valtio, Jyväskylän kaupunki ja Pravdfondin lisäksi usea muu venäläissäätiö.

Mosaiikki-yhdistys hakeutui konkurssiin kesäkuussa 2025 rahoitusongelmien vuoksi, sillä se ei ole vuoden 2024 jälkeen saanut rahoitusta Venäjältä.

Yhdistys itse kertoo auttaneensa venäläisiä maahanmuuttajia kotoutumaan Suomeen ja kehittäneensä pelejä ukrainalaisille pakolaislapsille, ja juuri siihen tarkoitukseen on opetusministeriö antanut yhdistykselle rahaa. Sosiaali- ja terveysjärjestöjen avustuskeskus STEA katkaisi yhdistyksen rahoituksen jo ennen kesää 2024, jolloin Venäjä-kytkös paljastui.

Yhdistys julkaisi vuoteen 2017 asti *Mosaiikki*-lehteä.

## Lähteet
Tonttu (elokuva)

**Tonttu** on vuonna 2025 ensi-iltansa saanut suomalainen lastenelokuva, jonka ovat ohjanneet Joonas Berghäll ja Hannes Vartiainen. Elokuvan lapsirooleissa ovat englantilaiset Soma Zimmatore, Thea Achillea ja Marco Stylianou. Muissa rooleissa ovat muun muassa Sara Melleri, Jarkko Niemi, Alma Pöysti, Eero Milonoff, Kati Outinen ja Vesa Vierikko. Neljän miljoonan budjetilla tehdyn kansainvälisen elokuvan käsikirjoittajia ovat Veera Tyhtilä, Joonas Berghäll, Hannes Vartiainen ja Mette Sø. Elokuva tehtiin englanniksi ja dubattiin jokaiselle markkinalle erikseen. 

*Tonttu* on lämminhenkinen jouluseikkailu, joka seuraa sisaruksia, Lumia ja Talvia, jotka joutuvat lapsena eroon toisistaan. Etsiessään kadonnutta sisartaan Lumi päätyy salaperäiseen tonttujen valtakuntaan – paikkaan, jossa joululahjat valmistuvat maailman kaikille lapsille.

Elokuvan esitysoikeudet on ostanut Scanbox, mutta teatterilevityksen hoiti Cinemanse. Yle on ostanut elokuvan televisiointioikeudet.

## Lähteet
Amerikanheisi

**Amerikanheisi** (*Viburnum trilobum*) on heisien sukuun kuuluva laji. Se on noin 1,5–2 metriä korkea pensas. Kukinnot ovat kermanvalkoisia ja niiden laidoilla on neuvottomia kukkia houkuttelemassa pölyttäjähyönteisiä. Marjat ovat punaisia ja ne kelpaavat syötäviksi siemeniä lukuun ottamatta. Lehdet ovat halkoisia ja niiden laita on huomattavasti sahalaitainen. Syysväritys on punainen. Amerikanheisi viihtyy auringossa tai puolivarjossa multavassa, tuoreessa maassa, joka on ravinne- ja kalkkipitoinen. Se sopii paitsi istutettavaksi yksittäin, myös pensasryhmiin ja aidanteisiin. Se menestyy vyöhykkeillä I-V.

## Lähteet

## Aiheesta muualla
* Laji.fi: Amerikanheisi (''Viburnum trilobum'')
* Global Biodiversity Information Facility (GBIF): ''Viburnum trilobum''
Itä–Länsi-ottelu 2008

**Vuoden [[2008]] [[Itä–Länsi-ottelu]]** pelattiin Raahessa Rännärin pesäpallostadionilla 28. kesäkuuta–29. kesäkuuta 2008. Miesten ottelun voitti Lännen joukkue jaksoin 0-1 (0-2, 2-2) ja naisten ottelun voitti Idän joukkue jaksoin 2-0 (8-2, 3-0).

## Miehet
Miesten ottelun voitti Lännen joukkue jaksoin 0-1 (0-2, 2-2). Idän joukkueeseen kuuluivat lyöntijärjestyksessä sieppari Juha-Matti Sirviö, kakkoskoppari Pasi Kokkonen, kolmosvahti Jani Komulainen, lukkari Toni Kohonen, kolmoskoppari Roope Korhonen, kakkosvahti Sami Karjala, kolmospolttaja Saku Kapanen, ykkösvahti Jimi Heikkinen, kakkospolttaja Jaakko Heikkinen, jokeripelaaja Sami Joukainen, jokeripelaaja Tuomas Tallbacka, jokeripelaaja Antti Hartikainen ja jokeripelaaja Mikko Niinikoski. 

Lännen joukkueseen kuuluivat lyöntijärjestyksessä kolmospolttaja Sami Haapakoski, lukkari Topi Kosonen, ykkösvahti Antti Kuusisto, kolmosvahti Jarkko Kokko, sieppari Mikko Vainionpää, kakkoskoppari Henri Puputti, kakkosvahti Matti Latvala, kakkospolttaja Henri Heinäheimo, kakkoskoppari Tuomas Jussila, jokeripelaaja Jere Dahlström, jokeripelaaja Hannu Kiukkonen, jokeripelaaja Jussi Kemilä ja jokeripelaaja Valtteri Ketonen. Kentän parhaana palkittiin Lännen ykkösvahti Antti Kuusisto.

## Naiset
Naisten ottelun voitti Idän joukkue jaksoin 2-0 (8-2, 3-0). Idän joukkueeseen kuuluivat lyöntijärjestyksessä kakkosvahti Emmi Viitala, sieppari Jenni Tolonen, ykkösvahti Johanna Vikman, kakkoskoppari Henna Kytösalmi, kakkospolttaja Niina Rinkinen, kolmosvahti Tiina Tolonen, kolmoskoppari Hanne Parviainen, lukkari Kaisa Salmela, kolmospolttaja Riitta Holappa, jokeripelaaja Heidi Forsell, jokeripelaaja Silja Rehunen, jokeripelaaja Laura Nuutinen ja jokeripelaaja Suvi Halonen. 

Lännen joukkueeseen kuuluivat lyöntijärjestyksessä sieppari Sanni Ylimäki, kolmospolttaja Kaisa Kärkkäinen, kolmosvahti Satu Yli-Hirvelä, kakkospolttaja Tiia Pöntinen, ykkösvahti Niina Mäkiviita, kolmoskoppari Elina Mäki, kakkosvahti Niina Ylä-Autio, kakkoskoppari Hanna Itävalo, lukkari Sirpa Pollari, jokeripelaaja Tanja Vehniäinen, jokeripelaaja Carita Toiviainen, jokeripelaaja Sanna Luoma ja jokeripelaaja Salla Pollari. Kentän parhaana palkittiin Idän kakkospolttaja Niina Rinkinen.

## Lähteet
Godewaersvelde

**Godewaersvelde** on kunta Pohjois-Ranskassa Nordin departementissa Hauts-de-Francen alueella. Se sijaitsee Belgian rajalla, noin 38 kilometriä Dunkerquen kaupungista etelään.

Kunnan alueella on Mont-des-Cats’n luostari, joka on aiemmin samalla paikalla olleen luostarin paikalle 1800-luvulla perustettu traptistiluostari. Se sijaitsee Mont des Cats’n kukkulan laella. Oluenpano lopetettiin luostarissa vuonna 1907, mutta Mont des Cats -juustoa valmistetaan ja kypsytetään edelleen luostarissa.

Mont des Cats -olut lanseerattiin uudelleen vuonna 2011, mutta se valmistetaan nykyään Belgian Chimayssä olevassa Scourmontin luostarin Chimayn panimossa. Olut ei saa enää käyttää ”Aito trappistituote” -logoa.

## Lähteet

## Aiheesta muualla